Dros-verkragter wil eie lewe neem | Maroela Media
Nicholas Ninow groet ‘n familielid tydens hofverrigtinge. (Foto: Oupa Mokoena/ANA)
“Ek weet nie wat in my kop aangegaan het daardie dag nie,” het Nicholas Ninow, die vermeende Dros-verkragter, Woensdag aan die hof gesê. Hy het getuig ter versagting van sy vonnis. Vonnisoplegging het Woensdagoggend in die hooggeregshof begin.
Ninow is reeds skuldig bevind aan verkragting, besit van onwettige middele en dwarsboming van die gereg.
Ninow het Woensdag gesê hy haat homself vir wat hy gedoen het en oorweeg dit soms selfs om hom om die lewe te bring, deur hom aan sy belt op te hang.
“Ek dink heeltyd aan hoe om myself te verbeter. Ek sal nooit eens daaraan dink om so iets weer aan iemand anders te doen nie.”
Hy pak die skuld vir sy optrede op die gebruik van dwelms. Die verdediging het dit egter aan hom genoem dat hy ŉ gevaar vir die samelewing is weens sy onvermoë om dwelms te los ondanks verskeie geleenthede om te rehabiliteer.
Ninow het hierop gesê daar is so baie dwelms in die tronk dat dit daar nog moeiliker vir hom sal wees om dwelms te los. “As iemand net vir my die geleentheid gee, sal ek iets wonderliks van my lewe kan maak,” het Ninow gesê.
Marina Genis, die sielkundige wat ter versagting van vonnis getuig het, het gesê Ninow is as kind emosioneel en fisiek verwaarloos deur sy ouers toe hy nog klein was. Daar was ook nie altyd kos in sy ouerhuis nie. Hy is ook erg aangerand deur een van sy ma se kêrels en ure lank in ŉ kas toegesluit. Hy het ook vanaf ŉ jong ouderdom begin om dwelms saam met sy ma te misbruik. Hy is die eerste keer seksueel misbruik deur ŉ familievriend toe hy vier jaar oud was. Sy sê hierdie faktore bied konteks vir die misdaad wat gepleeg is, hoewel dit nie die misdaad kan verskoon nie. Genis het ook aangetoon dat Ninow, volgens haar waarneming, nie ŉ pedofiel is nie.
Volgens Genis het Ninow gesê hy sal vir seker selfmoord pleeg indien hy lewenslank tronk toe gestuur word.
Ek is baie jammer, maar as jy weet hoe dit voel om kind deur al die dinge te gaan hoekom iemand anders daar deur sit? Nee dis werk nie vir my nie.
Dis so goed soos ek slaan my vrou want my pa het my ma geslaan, nee man.
Drugs…… dis wat in jou kop aangegaan het….
You do the crime you must do your time. Ongelukkig is seks oortreders onrehabiliteerbaar. So geen tyd gaan jou gdnees.
So baie mense is die oorsaak van hulle eie ellende, en dit vat net n sekonde om jou hele lewe in duie te laat stort. Hy weet seker wat vir hom wag in die tronk.
Nou gaan hy seker baie simpatie kry? Die slagoffer het reeds begin met haar lewenslange vonnis, hy moet nog verhoor word. Uit die mond van n seksoortreder : “we cannot be rehabilitated, if you let me out today I will do it again”.
Dit spaar die belastingbetaler n klomp geld en wat hy gedoen het verdien hy die doodstraf in enige ordentlike land is dit wat hy sou kry.